Ir-Regolament tal-Kummissjoni (KE) Nru 77/2002
ta’ l-17 ta’ Jannar 2002
li jemenda l-Annessi I u III tar-Regolament tal-Kunsill (KEE) Nru 2377/90 li jistabilixxi proċedura Komunitarja għat-twaqqif ta’ limiti massimi ta’ fdal ta’ prodotti mediċinali veterinarji fi prodotti ta’ l-ikel li joriġinaw mill-annimali
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara i kkunsidrat ir-Regolament tal-Kummissjoni (KEE) Nru 2377/90 tas-26 ta’ Ġunju 2001 li jistabilixxi proċedura Komunitarja għat-twaqqif ta’ limiti massimi ta’ fdal ta’ prodotti mediċinali veterinarji fi prodotti ta’ l-ikel li joriġinaw mill-annimali [1], kif emendat l-aħħar mir-Regolament tal-Kummissjoni (KE) Nru 2162/1999 [2], u b’ mod partikolari l-Artikoli 6, 7 u 8 ta’ dan,
billi:
(1) B’ mod konformi mar-Regolament (KEE) Nru 2377/90, limiti massimi ta’ fdal iridu jiġu stabbiliti progressivament għas-sostanzi kollha li huma attivi farmakoloġikament li jintużaw fil-Komunità fi prodotti mediċinali veterinarji maħsuba biex jingħataw lill-annimali li jipproduċu l-ikel;
(2) Billi limiti massimi ta’ fdal għandhom jiġu stabbiliti biss wara li ssir eżaminazzjoni fi ħdan il-Kumitat għal-Prodotti Mediċinali Veterinarji ta’ l-informazzjoni relevanti kollha dwar is-sigurtà ta’ fdalijiet tas-sostanza konċernata għall-konsumatur ta’ prodotti ta’ l-ikel ta’ oriġini mill-annimali u l-impatt ta’ residwi fuq l-iproċessar industrijali ta’ prodotti ta’ l-ikel.
(3) Billi, waqt li jkunu qegħdin jiġu stabbiliti l-limiti ta’ fdal ta’ prodotti veterinarji mediċinali fi prodotti ta’ l-ikel li jorġinaw mill-annimali, huwa meħtieġ li jiġu speċifikati l-ispeċji ta’ annimali li fihom jistgħu jkunu presenti xi fdalijiet, il-livelli li jistgħu jkunu presenti f’kull waħda mit-tessuti tal-laħam relevanti miksuba mill-annimal trattat (tessut ‘target’) u n- natura tal-fdal li huwa relevanti għas-sorveljanza tal-fdalijiet (fdal ‘marker’)
(4) Għall-kontroll ta’ fdalijiet, kif stipulat fil-leġislazzjoni Komuinitarja xierqa, il-limiti massimi ta’ fdal għandhom normalment jiġu stabbiliti għat-tessuti ‘target’ ta’ fwied jew kliewi. Madanakollu, il-fwied u l-kliewi huma spiss imneħħija mill-karkassi li jkunu qegħdin jiċċaqalqu fil-kummerċ internazzjonali, u l-limiti massimi ta’ fdal, għandhom għalhekk dejjem jiġu stabbiliti fir-rigward ta’ tessuti ta’ muskolu jew ta’ xaħam;
(5) Billi, fil-kas ta’ prodotti veterinarji mediċinali intenzjonati biex jintużaw fuq agħsafar li jbidu, annimali li jagħtu l-ħalib jew naħal ta’ l-għasel, iridu jiġu stabbiliti limiti massimi t’a fdal għall-bajd, ħalib u għasel.
(6) Billi l-acetylisovaleryltylosin u l-methylprednisolone għandhom jiddaħħlu fl-Anness I tar-Regolament (KEE) Nru 2377/90.
(7) Billi, sabiex jilħqu jitlestew l-istudji xjentifiċi, it-tul ta’ żmien ta’ validità tal-limiti ta’ fdal massimi provviżjonali preċedentement definiti fl-Anness III tar-Regolament (KEE) Nru 2377/90 għandu jiġi estiż għas-sipermetrin.
(8) Billi għandu jitħalla perjodu adegwat qabel id- dħul fis-seħħ ta’ dan ir-Regolament sabiex l-Istati membri jkunu jistgħu jagħmlu xi aġġustamenti li jistgħu jkunu meħtieġa għall-awtorizzazzjonijiet biex jitpoġġew il-prodotti veterinarji mediċinali konċernati fuq is-suq li ngħataw b’ mod konformi mad- Direttiva tal-Kunsill 81/851/KEE [3], kif emendat l-aħħar mid- Direttiva 2000/37/KEE [4], sabiex jiġu kunsidrati d- dispożizzjonijiet ta’ dan ir-Regolament;
(9) billi l-miżuri mniżżla f’dan ir-Regolament huma skond l-opinjoni tal-Kumitat Permanenti dwar Prodotti Veterinarji Mediċinali,
ADOTTAT IR-REGOLAMENT LI ĠEJ:
L-Artikolu 1
L-Annessi I u III tar-Regolament (KEE) Nru 2377/90 qegħdin jiġu emendati kif jidher fl-Anness ta’ dan.
L-Artikolu 2
Dan ir-Regolament għandu jidħol fis-seħħ fit-tielet jum wara li jiġi pubblikat fil-Ġurnal Uffiċjali tal-Komunitajiet Ewropej.
Għandu japplika mis-60 jum wara l-pubblikazzjoni tiegħu.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, fis-17 ta’ Jannar 2002.